สวัสดีค่ะ สำหรับภาพต่อไปนะคะ เราก็จะพูดกันเกี่ยวกับเรื่องของอาหารการกินนะคะ ในภาพนี้นี่ก็จะเกี่ยวข้องกับการกินหมูกระทะนะคะ หรือว่าพวกที่เราเคยได้ยินกันปัจจุบันมันอาจจะไม่ได้ชื่อว่าหมูกระทะแล้ว ฟังดูมันธรรมดาเกินไปนะ อาจจะเป็นพวกกุ้งกระทะนะ เนื้อย่างเกาหลีนะ เนื้อกระทะอะไรพวกนะคะ ก็ชื่อก็จะมีแตกต่างกันไปนะ แต่ในลักษณะการกินแล้วนี้ ก็คือเหมือนๆ กัน คือว่าเอาพวกเนื้อนะคะ พวกผักอะไรต่างๆ ที่เราชอบกินนะ เอาไปย่างที่เตานะคะ โดยในภาพนี้เนี่ย มีทั้งหมดสิบเอ็ดภาพย่อยๆ ด้วยกันนะคะ เราก็เริ่มกันที่ภาพที่หนึ่งนะคะ

ภาพที่หนึ่งก็เห็นเป็นกลุ่มเพื่อนนะคะ มีอยู่สามคนนะ อาจจะเป็นเพื่อนที่ทำงาน เพื่อนที่โรงเรียน ที่มหาลัยก็ได้นะ ในที่นี้เราก็เอาเป็นเพื่อนกลุ่มเพื่อนที่ทำงานแล้วกันนะคะ เพราะว่าพบเจอกันทุกวันนะ กลุ่มเพื่อนที่ทำงานก็พูดคุยกันนะคะ บอกว่า จะไปหาอะไรกินกันไหมนะ ช่วงเย็นนี้นะ หลังเลิกงานนะ วันนี้อาจจะเป็นวันศุกร์ใช่ไหมสบายชิวๆ ก็ไปหาอะไรกินกันหลังเลิกงานนะคะ ก็ในภาพนี้มีผู้หญิงสองคนนะ แล้วก็มีผู้ชายหนึ่งคนนะคะ ผู้หญิงคนหนึ่งนะที่เราเห็นคนแรกก็ใส่กระโปรงสั้นใช่ไหม แล้วก็ใส่เสื้อแขนสั้นนะคะ เป็นคอกลมนะ เขาก็มีลักษณะผมประมาณผมยาวประมาณคอนะคะ ผมตรงนะแล้วก็ไว้ผมหน้าม้านะ แล้วก็ผู้หญิงคนกลางนะใส่เสื้อเหลืองนะแขนสั้นคอปาดใส่กางเกงสีดำขายาวนะคะ เขามัดผมจุกขึ้นไปนะคะ เราก็เห็นเป็นผมจุกอยู่ด้านบนนะคะ ผู้หญิงคนนี้มีผมสีดำนะ แล้วก็เพื่อนผู้ชายของเขานะคะ ที่อยู่ด้านขวานะก็สูงกว่านิดหน่อยนะเขาก็ใส่เสื้อคอกลมนะคะ แขนสั้นแล้วก็กางเกงขายาวสีขาวนะ แล้วก็มีผมสั้นนะคะ เป็นผมทรงผู้ชายธรรมดานะ [ทั้งสาม] ผู้ชาย ผู้ชายก็ถามแบบว่า เออไปกิน ไปกินหมูกระทะกันไหม อะไรยังเงี้ยนะ เลิกงานแล้วไปกินหมูกระทะกันดีกว่านะ ไปหาอะไรกินกันนะ แล้วผู้หญิง เพื่อนผู้หญิงอีกสองคนก็โอเคเลย ตกลง อยากกินอยู่พอดีนะ ไปหาอะไรกินกัน ซึ่งส่วนใหญ่ก็มักจะกินช่วงเย็นๆ นะคะ เพราะว่าเป็นช่วงเวลาหลังเลิกงาน หลังจากโรงเรียนหรือว่าเป็นช่วงเวลาที่คนเริ่มกลับบ้านกันแล้วนะคะ เดี๋ยวพูดเพิ่มอีกนิดหนึ่ง ใช่ในภาพที่หนึ่งนี้เราเห็นในที่เป็นกลมๆ ใช่ไหมที่วง[คำ]พูดนะก็ มันเป็นลักษณะเป็นภาชนะนะคะ ที่เราเอาไว้สำหรับปิ้งย่างนะ ในนี้เราเรียกว่าเป็น เขาเรียกว่าที่ย่างหมูกระทะหรืออะไรยังงี้นะคะ ก็จะเป็นลักษณะที่ว่าส่วนล่างเนี่ย จะเป็นเหมือนเตานะที่ว่าใส่เป็นใส่ถ่านใส่ถ่านแล้วก็จุดไฟเผาขึ้นไปนะคะ ส่วนด้านบนก็จะเป็นเหมือนตะแกรงนะคะ ที่เอาไว้สำหรับวางเนื้อ วางหมู วางสิ่งของที่เราต้องการกินนะคะ ย่างไว้บนนั้นนะคะ

ต่อกันที่ภาพที่สองค่ะ ภาพที่สองนะคะ ก็หลังจากที่ทั้งสามคนนะคะ ก็ตกลงกันเรียบร้อยแล้วใช่ไหมคะว่าจะไปกินหมูกระทะ ทั้งสามคนก็เดินทางไปที่ร้านหมูกระทะนะคะ ส่วนใหญ่แล้วเนี่ย ก็จะมีอยู่เกือบทุกที่ละคะ ก็จะหาได้ค่อนข้างง่ายนะ ก็ทั้งสามคนก็ขี่มอเตอร์ไซค์กันไปนะคะ โดยที่ผู้หญิงคนที่ใส่เสื้อเหลืองก็ขี่มอเตอร์ไซค์ส่วนตัวของตัวเองไปนะคะ เขาสวมหมวกกันน็อกสีเขียวนะ แล้วเขาก็ขี่มอเตอร์ไซค์คันสีส้มนะ มอเตอร์ไซค์ที่เราเห็นนะ ก็จะเป็นภาพตัดด้านข้างนะคะ แล้วก็จะเห็นด้านข้างมีมอเตอร์ไซค์สองล้อ แล้วก็จะเห็นมอไซค์เนี่ย ผู้หญิงก็จับที่แฮนด์มอเตอร์ไซค์ใช่ไหมคะ ลักษณะมอเตอร์ไซค์ก็จะเป็นทั่วไปนะ มีกระจกมองข้างนะ ในภาพที่เห็นเราก็จะมีกระจกมองข้างแล้วก็มีไฟหน้านะคะ ส่วนมอเตอร์ไซค์คันหน้านะคะ เป็นคันสีเขียวใช่ไหม ก็ผู้ชายนะคะ ผู้ชายเป็นคนขี่นะ แล้วก็ผู้หญิงเป็นคนนั่งซ้อนนะคะ ผู้ชายคนที่ขี่นะก็ใส่หมวกกันน็อกด้วยนะเป็นหมวกกันน็อกสีขาวนะ แต่ว่าเพื่อนของเขานะที่นั่งซ้อนมา เขามีผมสลวยสวยงามใช่ไหมคะ ผมยาวประประมาณที่คอที่บ่านะ เขาก็ไม่สวมหมวกกันน็อกนะอาจจะกลัวผมเสียทรงนะคะ เดี๋ยวผมไม่สวย แล้วเขาก็ไม่ชอบสวมหมวกกันน็อกแต่ผู้ชายเป็นคนสวมหมวกกันน็อกนะคะ ส่วนผู้หญิงก็นั่งเป็นยังไงคะ เขานุ่งกระโปรงใช่ไหมเขาก็นั่งค่อนข้างลำบากนิดหนึ่งนะเขาก็เลยนั่งหันข้างนะคะ โดยขึ้นหันข้างนั่งหันข้างที่ตรงเบาะมอเตอร์ไซค์นะคะ เพราะว่าถ้านั่งคร่อมนะ จะนั่งไม่ได้ใช่ไหมคะ เพราะว่าใส่กระโปรงมันก็ลำบากนะ ดูไม่ดีด้วยผู้หญิงคนนี้ก็เลยนั่งหันข้างนะคะ แล้วก็หันขาทั้งสองข้างเนี่ย เอาไว้ที่ฝั่งใดฝั่งหนึ่งนะคะ

ส่วนต่อมาค่ะ เริ่มที่ภาพที่สามนะคะ ภาพที่สามหลังจากที่มาถึงที่ร้านหมูกระทะแล้วนะคะ ทั้งสามคนก็ ส่วนใหญ่มันจะเป็นบุฟเฟ่ต์ใช่ไหมคะ แล้วก็ไม่ได้สั่งอะไรมากมาย พอเข้าไปถึงสามคนเขาก็จะนับเป็นรายหัวนะการจ่ายเงินก็นับเป็นรายหัวนะ บางร้านก็อาจจะรวมค่าน้ำแล้ว บางร้านก็อาจจะคิดค่าน้ำต่างหากนะคะ แต่ว่าคือว่ากินอะไรก็ได้นะที่อยู่ในร้าน ก็คือ ตักได้หมดเลยนะคะ ทั้งผักเนื้อหมูปลาไก่อะไรทั้งหลายแหล่นะคะ ที่ในร้านมี เราสามารถตักได้หมดทุกอย่างเลยนะเพราะว่าเป็นบุฟเฟ่ต์ บุฟเฟ่ต์ก็คือว่าเราทานได้นะคะ ทานได้ทั้งหมดเลยนะโดยที่เราจ่ายราคาแค่ราคาเดียวนะคะ ภาพที่สาม ก็คือ สั่งหมูกระทะใช่ไหมคะ มาสามคนก็กำลังดีนะเขาก็ พนักงานเสิร์ฟนะคะ ก็ยกกระทะมา มาตั้งไว้ในโต๊ะนี้นะคะ หนึ่งกระทะนะคะ เป็นเตาหนึ่งอันอะไรยังเงี้ยนะคะ ก็ในภาพเราก็จะเห็นทั้งสามคนนั่งเรียบร้อยแล้วนะ อยู่ที่โต๊ะนะคะ มีโต๊ะกลมอยู่ชุดหนึ่งแล้วก็มีเก้าอี้นั่งอยู่สามตัวนะคะ ก็พอดีกับคนที่มานะคะ โดยที่ผู้หญิงนะที่ผมยาวๆ หน่อยนะยาวประมาณคอนะคะ เขานั่งอยู่ด้านซ้ายนะ ส่วนตรงกลางก็เป็นผู้หญิงที่ใส่เสื้อสีเหลืองใช่ไหมคะ แล้วก็ด้านขวาก็เป็นผู้ชายนะคะ ที่ เพื่อนผู้ชายของเขานะ ที่มาด้วยกันนะ ที่นั่งอยู่ฝั่งขวานะคะ แล้วก็มีพนักงานเสิร์ฟใช่ไหมคะ เป็นผู้ชายเหมือนกันนะ คนนี้จะผมสั้นกว่าหน่อยใช่ไหมคะ ผมสั้นกว่าผู้ชายที่นั่งอยู่หน่อยนะ ผู้ชายคนนี้เนี่ย ที่เป็นพนักงานเสิร์ฟก็ไปเอาเตานะคะ เตาที่เป็นเตาหมูกระทะนะคะ มาเอามาตั้ง จะเอามาตั้งไว้ที่บนโต๊ะนะคะ ตรงกลางโต๊ะนะโดยที่เขาก็ใช้ผ้านะ ผ้ารองที่ตรงก้นเตาก่อนนะ เพราะว่าเตานะมันก็จะมีความร้อนใช่ไหม มันจะมีพวกถ่านพวกอะไรอยู่นะ มันก็มีความร้อน มันก็ ถ้าถือด้วยมือเปล่ามันก็ถือไม่ได้ใช่ไหมคะ ก็ต้องใช้ผ้ารองจับมานะคะ ในภาพเราก็จะเห็นมีผ้ารองจับมาเป็นผ้าสีชมพูนะ ค่อนข้างหนาเลยทีเดียวรองอยู่ที่ฐานของเตานะคะ แล้วพนักงานเนี่ย ก็ถือจากด้านล่างขึ้นมานะ ถือเดินขึ้นมาแล้วก็จะสังเกตเห็นว่า มีควันนะคะ เป็นควันสีเทาๆ พุ่งขึ้นไปนะ ก็แสดงว่าเตาเนี่ย มีความร้อนแล้วก็มีถ่านนะที่ถูกจุดไว้อยู่ข้างในนะคะ พนักงานก็ถือเตานะคะ จะเอามาวางให้กับลูกค้า

ภาพที่สี่ค่ะ ต่อที่ภาพที่สี่นะคะ ก็หลังจากที่วางเตาเรียบร้อยแล้วใช่ไหมคะ ก็พนักงานก็เอาจะเอาของมาเสิร์ฟต่อนะคะ เพราะส่วนใหญ่ก็เราเป็นแบบบุฟเฟ่ต์นะ เราแต่ว่าเวลาเราจะสั่งอะไรเพิ่มเนี่ย เราก็สั่งที่พนักงานได้นะ เช่น พวกน้ำ พวกอะไรยังงี้ พนักงานก็เอามาเสิร์ฟให้นะคะ ก็ในภาพก็กลุ่มเพื่อนกลุ่มนี้นะก็ต้องสั่งน้ำสั่งอะไรกับพนักงานใช่ไหมคะ น้ำโคล่าน้ำเขาเรียกว่าอะไรน้ำส้ม น้ำแดง น้ำเขียวอะไรยังงี้นะคะ ที่มีของในร้านนะ ก็สั่งไปพนักงานก็เอามาเสิร์ฟ โดยที่พนักงานนะคะ การแต่งตัวของพนักงานก็เป็นชุดเรียบร้อยนะเป็นชุดเป็นเสื้อยืดนะคะ แล้วก็กางเกงขายาวสีดำนะ แล้วก็มีผ้ากันเปื้อนนะคะ อยู่ด้านหน้าเป็นสีขาวนะ ผ้ากันเปื้อนก็เป็นทรงสี่เหลี่ยมผืนผ้ายาวๆ ธรรมดานะ แล้วก็ของที่ขอไว้นะคะ พนักงานคนนี้เป็นผู้ชายนะผมสั้นนะคะ เขาก็เดินเข็นรถเข็นมา โดยในรถเข็นของเขาเนี่ย ก็จะมี มีอยู่สองชั้นนะ เราก็จะเห็นมีอยู่สองชั้น ชั้นบนนะเขาก็วางเป็นพวกเป็นขวดน้ำนะคะ เป็นถังน้ำแข็งนะ โดยที่เห็นเรามีถังน้ำแข็งสีเขียวอยู่ถังหนึ่งนะคะ ข้างในก็มีน้ำแข็งอยู่เต็มเลยนะคะ เพราะว่าคนไทยนี้ก็ชอบกินน้ำกินอะไรกับน้ำแข็งทุกอย่างเพราะว่าเป็นเมืองร้อนนะคะ แล้วก็ด้านข้างเราก็จะเห็นมีขวดน้ำนะคะ อยู่สองขวดนะ อาจจะเป็นขวดน้ำเปล่าหรือว่าขวดน้ำอัดลมน้ำส้มน้ำโค้กอะไรก็ได้นะคะ ที่มี ที่เราอยากจะกิน บางทีอาจจะเป็นน้ำส้มนะ น้ำอัดลมบางคนชอบกินน้ำอัดลมนะ แล้วก็บางคนก็ชอบกินน้ำเปล่าก็สั่งมานะคะ ส่วนชั้นล่างที่เราเห็นนะชั้นล่างของรถเข็นใช่ไหมคะ ก็จะเป็นที่วางเป็นยังไงคะ เป็นวางแก้ววางจานชามช้อนนะคะ ในภาพนะเราก็เห็นมีแก้วอยู่สามใบนะ ก็พอดีกับคนทั้งสามคนนะคะ แล้วก็จะมีจานมีจานแล้วก็มีชามอยู่นะคะ ก็เอามาไว้ให้บริการกับลูกค้านะ ในภาพเราก็จะเห็นรู้สึกว่าจานมีอยู่สามใบเนอะแล้วก็มีชามสามใบนะคะ แล้วก็ในภาพนั้นนะคะ เราก็จะเห็นผู้หญิงนะคะ ที่เป็นเราเห็นแค่ผู้หญิงสองคนใช่ไหมคะ ที่นั่งอยู่บนเก้าอี้นะคะ สองตัวนะที่นั่งอยู่ติดกลับโต๊ะกลมนะคะ ก็หันมามองพนักงานใช่ไหมคะ ก็ดูว่าเออพนักงานทำงานนะ อะเข็นรถมานะ ก็เขากำลังเอามาเสิร์ฟให้เราแน่ๆ เลยนะ ผู้หญิงคนนี้ก็นั่งมอง แล้วก็เหมือนกับพูดอะไรไป พูดคุยกับผู้หญิงอีกคนหนึ่งที่เป็นเพื่อนของเขาไป โดยบนโต๊ะของเขาเนี่ย ก็มีเป็นเขาเรียกว่าเป็นเตาหมูกระทะอยู่นะคะ อยู่ตรงกลางที่กำลังร้อนระอุเลยทีเดียว

ภาพที่ห้าค่ะ ภาพที่ห้าหลังจากที่ยังไงคะพนักงานก็เอาจานชามอะไรมาเสิร์ฟเรียบร้อยแล้วใช่ไหมคะ แก้วน้ำเอาน้ำมาเสิร์ฟเรียบร้อยแล้วนะ ก็เป็นช่วงเวลาที่เรานะหรือว่าทั้งสามคนนี้ก็จะลุกขึ้นไปนะคะ ตักอาหารมากินนะคะ แต่อาหารที่ไปตักเนี่ย มันไม่ใช่อาหารที่สุกใช่ไหมคะ มันจะเป็นอาหารดิบอยู่นะอาหารสดนะ ก็ในภาพเราก็จะเห็นเหมือนกับว่าตักเป็นพวกเนื้อนะสีแดงๆ ใช่ไหมเป็นเนื้อนะก็ตัก เป็นพวกเนื้อหมูมานะเป็นของสดนะ ตักใส่จาน โดยก็จะมีจานเปล่านะที่ร้านก็จะมีจานเปล่าให้บริการนะคะ แล้วก็ใครอยากจะตักอะไรนะก็หยิบจานเปล่าของตัวเองนะแล้วก็เดินไปนะคะ ตักของที่เราอยากจะกินเนอะ ก็ในภาพเราก็จะเห็นเป็นถาดหลุมนะคะ ถาดหลุมที่ไว้สำหรับใส่เนื้อสัตว์ใส่ผักใส่อะไรพวกนี้ใช่ไหมคะ ในภาพเราก็เห็นถาดหลุมแรกเนี่ย ก็เป็นใส่พวกเนื้อสัตว์นะคะ แล้วก็ในถาดหลุมนั้นก็จะมี เขาเรียกเหมือนทัพพีนะคะ ที่มัน[จม]ลงไป จมลงไปอยู่ในเนื้อนั้นนะคะ เวลาเราตักเราก็ใช้มือของเรานะคะ จับทัพพีนะคะ แล้วก็ตักเนื้อสัตว์นะคะ ที่เราชอบกินนะ ตักขึ้นมา ในภาพนี้เช่นเนื้อหมูนะคะ ส่วนถาดตรงกลางนะคะ สีเขียวเห็นไหมคะ เป็นแบบผักนะคะ สีเขียวนะ ก็คนที่ชอบกินผักนะก็เอา[...]เราก็จะเห็นมีทัพพีอยู่อันหนึ่งที่จมอยู่ลงไปในกองผักนะคะ เราก็ใช้ทัพพีนะคะ คีบผักหรือว่าตักผักขึ้นมานะคะ ใส่ในจานนะ แล้วก็ในภาพเราก็จะเห็นว่ามีมือคนใช่ไหมคะ ถือจานอยู่ใบหนึ่งนะก็กำลังตักเนื้ออยู่นะคะ โดยที่ในจานนั้นนะมันมีผักอยู่แล้วนะอยู่นิดหนึ่งอยู่ครึ่งหนึ่งนะคะ แล้วก็ตักพวกเนื้อใส่เข้าไปในจานอีกนิดหน่อยนะคะ เป็นสีแดงๆ

ภาพที่หกค่ะ ภาพที่หกในร้านหมูกระทะนี้นะคะ มันก็จะมีแบบหลายราคานะคะ เป็น เพราะว่ามันเป็นราคาเป็นเหมือนกับบุฟเฟ่ต์นะราคาเหมารายหัว ดังนั้นเนี่ย ร้านที่โฆษณาเยอะๆ ใช่ไหม เช่นว่ามีเขาเรียกว่าอะไร มีซีฟู้ดมีอาหารทะเลหรือว่ามีเนื้อย่างเกาหลีมีเนื้อย่างคุณภาพดีอะไรยังงี้นะคะ ราคามันก็จะแพงขึ้นไปอีกนะคะ เพราะว่าเขาใช้แบบของคุณภาพดีแล้วก็ของหลากหลายใช่ไหมคะ ดังนั้นร้านไหนเนี่ย ที่มีน้อยหน่อยนะราคามันก็จะถูกหน่อยนะ เช่นอาจจะมีแค่ของธรรมดาทั่วไปนะก็อาจจะเป็นแค่หมูไก่เนื้อธรรมดาทั่วไปเนี่ย ราคามันก็จะธรรมดาใช่ไหมคะ แต่ถ้าร้านไหนเนี่ย บวกพวกอาหารมีพวกอาหารเขาเรียกอาหารทะเลขึ้นมานะ ก็คือ ราคามันก็จะแพงหน่อย ดังนั้นเนี่ย ยิ่งเยอะใช่ไหม ยิ่งเยอะมันก็ยิ่งทำให้คนแบบว่าอยากเข้าไปกินนะคะ เพราะว่ามันมีอาหารหลากหลายให้เลือกใช่ไหมคะ ดังนั้นยิ่งเยอะยิ่งดีนะ ยิ่งเยอะคนยิ่งอยากเข้าไปใช้บริการนะคะ โดยในภาพนี้ภาพที่หกเนี่ย ก็จะเห็นว่าของหลากหลายเลยทีเดียวนะคะ สำหรับในร้านหมูกระทะก็จะมี ในแถวแรกก่อนนะคะ ดูเป็นแถวๆ [...] แถวแรกนะคะ เป็นพวกเป็นเนื้อสเต็กอะไรยังงี้เนอะ เนื้อสเต็กสีแดงๆ นะเป็นเนื้อสเต็กนะคะ ก็มีให้บริการเหมือนกันนะคะ ใครอยากจะกินสเต็กก็เอาไปย่างเองนะเขาจะตัดเนื้อเป็นแผ่นๆ ไว้นะคะ แล้วก็ด้านขวาเราก็จะเห็นเป็น มีปลาใช่ไหมปลาเป็นตัวเลยนะ แต่จริงๆ แล้วก็ในร้านเขาก็ไม่ได้มีปลาเป็นตัวหรอกเนอะเขาก็จะแล่ปลาให้เราเป็นชิ้นๆ นะให้เรากินได้สะดวกง่ายๆ นะคะ ตักแล่ให้เราเป็นชิ้นๆ แล้วก็เอาก้างออกนะคะ แล้วก็ด้านล่างใต้ปลานะคะ ก็จะเป็นปลาหมึกใช่ไหมคะ ปลาหมึกก็เหมือนกันนะ ก็ลักษณะปลาหมึกก็เหมือนกับในภาพนะก็ปลาหมึกก็จะมีหางยาวๆ นะคะ ก็มีตัวครึ่งหนึ่งแล้วก็มีหางครึ่งหนึ่งนะคะ โดยปลาหมึกก็เหมือนกันทางร้านก็จะหั่นปลาหมึกไว้แบบว่าเป็นท่อนๆ นะคะ ทำให้เราเวลาไปย่างเนี่ย เราจะได้สะดวกในการย่างในการกินนะคะ แล้วส่วนมุมล่างใช่ไหมคะ มุมล่างซ้ายก็จะเป็นผักนะ มีผักจะเป็นผักคะน้าผักกาดผักกวางตุ้งผักอะไรก็ได้นะ ก็มีแครอทใช่ไหมคะ ในภาพเราเห็นมีแครอทยาวๆ อยู่สองหัวสีส้มนะ แล้วก็อาจจะเป็นพวกมะเขือเทศนะคะ มีมะเขือเทศอยู่สองลูกที่เราเห็นเป็นสีส้มๆ แดงๆ นะคะ ส่วนตรงกลางนะด้านล่างตรงกลางแล้วก็เป็นเห็ดนะ เห็ด เป็นลักษณะเป็นเห็ดเข็มทองไรยังงี้นะคะ สีเหลืองๆ นะ เห็ดเข็มทองนี้ก็ลักษณะมันจะคล้ายๆ เข็มใช่ไหมก็หัวกลมๆ แล้วก็มีตัวยาวๆ นะคะ แล้วก็ตรงกลาง ตรงกลางเลย ยังไม่ได้พูดตรงกลางที่อยู่ในถ้วยนะอยู่ในถ้วยก็เป็นสีเขียวๆ ก็จะเป็นพวกน้ำจิ้มนะเป็นพวกน้ำจิ้มต่างๆ นะก็ในร้านเนี่ย ยิ่งมากยิ่งดีนะคะ จะมีน้ำจิ้มซีฟู้ดน้ำจิ้มอะไรสุกี้น้ำจิ้มบาร์บีคิวอะไรก็แล้วแต่นะคะ ก็จะมีหลากหลายให้เลือกนะ ก็ยิ่งเยอะลูกค้าก็ยิ่งชอบนะ เพราะว่าร้านมีความหลากหลาย ส่วนภาพมุมล่างสุดนะคะ มุมขวาก็จะเห็นเป็นจานข้าวใช่ไหมคะ เป็นข้าวก็จะมีข้าวให้บริการด้วยนะ ถ้าคนอยากกินข้าวไปด้วย แล้วก็อยากกินหมูกระทะไปด้วย ​กินกับข้าวนะคะ หรืออาจจะเป็นพวกข้าวผัด ส้มตำ อะไรยังงี้ ก็มีให้บริการเหมือนกันนะคะ แล้วแต่ทางร้านที่จะเอามา

ภาพที่เจ็ดนะคะ ภาพที่เจ็ดเราก็จะเห็นเป็นขั้นตอนวิธีนะคะ ในการที่จะรับประทานหมูกระทะให้ถูกวิธีนะ จริงๆ แล้วก็วิธีมันไม่ยากเลยเนอะ ก็ในภาพนี้มีอยู่ ภาพมีอยู่สามขั้นตอนนะที่เราจะให้เห็นกันนะคะ ก็ในภาพนี้เราก็จะเห็นภาพกระทะซูมเข้ามาแบบใกล้ๆ หน่อยนะคะ ในภาพนี้ ในภาพที่เจ็ดนะก็จะมีเราเรียงภาพนะคะ จากด้านซ้ายตรงกลางแล้วก็ตรงด้านขวานะ โดยที่เริ่มจากด้านซ้ายก่อนนะคะ ด้านซ้ายก็มันก็จะเป็นเหมือนกับกระทะเปล่าๆ นะที่ยังไม่มีอะไรใช่ไหมคะ แล้วก็ทางร้านเขาจะมีน้ำซุปให้นะ ก็คือ กระทะเนี่ย มันจะมีรูปแบบที่แบบ คิดว่ามันเป็นรูปแบบที่ฉลาดมากเลย ก็คือ เราสามารถกินแบบปิ้งได้แล้วก็กินแบบต้มได้นะคะ โดยที่ตรงกลางเนี่ย จะสร้างขึ้นมาเป็นแบบนูนๆ แล้วก็มีลักษณะเป็นตะแกรงนะคะ ที่ไว้ให้สำหรับเราวางเนื้อ เนื้อสัตว์ลงไปด้านบนนะคะ เพราะว่าความร้อนมันจะมาจากด้านล่างใช่ไหมคะ พวกควันพวกอะไรพวกไฟมันก็จะขึ้นมาผ่านรูตรงตะแกรงนะ มันก็ทำให้เนื้อสุกใช่ไหมคะ ส่วนด้านข้างที่เป็นกลมๆ รอบๆ เนี่ย มันก็จะเป็นที่เหมือนกับที่ใส่น้ำซุปอะนะคะ มันก็จะเป็น มันอาจจะไม่ได้ลึกมากนะแต่ว่ามันก็พอประมาณที่เราจะต้มอะไรได้นะคะ หรือว่าในการต้มผักหรือว่าลวกพวกของที่บางครั้งเราไม่อยากจะย่างใช่ไหม เราก็เอาไปลวกแทนนะคะ ก็ในภาพเราก็จะเห็นเป็นน้ำนะคะ ที่อยู่รอบๆ เป็นน้ำซุปรอบๆ นะคะ แล้วก็ตรงกลางก็จะเป็นส่วนบริเวณที่ไว้สำหรับปิ้งย่างนะคะ ก็ในภาพก็ใช้ตะเกียบใช่ไหมคะ ง่ายๆ ก็ใช้ตะเกียบคีบเนื้อสัตว์ที่เราต้องการนะ เอามาย่างไว้ตรงที่เตาย่างนะคะ ก็ในภาพเราก็เห็นมีคีบพวกเนื้อหมูละกัน เป็นเนื้อหมูมาย่างอยู่สามชิ้นนะเอามาแปะๆ ไว้อยู่ตรงกลาง ส่วนภาพตรงกลางนะคะ ของภาพที่เจ็ดนะ ก็ หลังจากนั้นไงคะก็แปะเนื้อหมูไปเสร็จแล้ว หลังจากนั้นก็คีบนะ อะตะเกียบคีบพวกผักที่เราชอบกินนะ อาจจะเป็นพวกบรอกโคลี ผักกาด ผักกะหล่ำปลี ผักบุ้ง อะไรยังงี้นะคะ ก็เอามาใส่รอบๆ ของไอ่ตรงบริเวณน้ำซุปนะคะ ใส่รอบๆ เลย ก็ลักษณะมันเป็นกลมๆ ใช่ไหมคะ ดังนั้นเนี่ย คนที่เขาเรียกว่าคนที่นั่งอยู่รอบโต๊ะเนี่ย ทุกคนก็สามารถเข้าถึงได้นะคะ เข้าถึงได้หมด มันก็จะมีส่วนที่เป็นของตัวเองใช่ไหม ตรงที่เป็นส่วนที่อยู่ข้างหน้าของเราก็เหมือนเป็นส่วนของเราที่เรารับผิดชอบนะ อะไรที่ชอบเราก็ใส่ไว้ตรงหน้าของเราได้ ในภาพก็จะเห็นมีเนื้อมีหมูย่างนะ แปะอยู่นะ สามชิ้นนะ อยู่ด้านบน แล้วก็รอบๆ ก็จะเป็นผักนะ ก็ใส่ผักที่ชอบลงไปนะคะ โดยที่เตาก็มีความร้อนอยู่นะคะ เตาก็ทำหน้าที่ไปนะคะ ก็คือ ทำให้อาหารสุก ภาพที่เจ็ดนะคะ เหมือนเดิมนะ ที่อยู่ด้านขวานะคะ ภาพด้านขวาก็ พอเราใส่พวกของที่เราชอบกินลงไปแล้วใช่ไหมคะ เราก็ต้องใช้เวลาสักพักหนึ่งนะ อาจจะต้องมีการกลับ กลับเนื้อหมูของเรานะคะ เพราะว่าตอนนั้นเราแปะไว้มัน ก็คือ ด้านเดียวใช่ไหมคะ เหมือนกับว่ามันร้อนด้านเดียว ดังนั้นเราก็จะมีการช่วยนะ ใช้ตะเกียบนั้นช่วยกลับ ช่วยกลับเนื้อหมูด้วย ก็กลับไปกลับมานะ ก็คือกลับจนกว่าจะสุกใช่ไหมคะ จากเนื้อแดงๆ นะก็ให้มันมีสีที่มันออกคล้ำๆ หน่อยใช่ไหมคะ ก็แสดงว่ามันสุกแล้วนะ เราก็กินต่อหรือว่ารับประทานได้แล้วนะคะ ส่วนผักนั้นก็เหมือนกันนะคะ จากที่แข็งๆ ใช่ไหมคะ ที่อยู่ในน้ำนะ ก็รอจนผักมันเริ่มนิ่มนะคะ เริ่มเปลี่ยนสี เป็นสีที่มันแบบอ่อนลงหน่อยนะ ก็แสดงว่าผักนั้นก็สุกแล้วนะ ก็เริ่มกินได้นะคะ

ภาพที่แปดค่ะ ภาพที่แปดนะ หลังจากที่สุกแล้วเป็นยังไงคะ ก็ พวกอาหารพวกนี้มันก็ไม่ได้ปรุงอะไรมากมายใช่ไหมคะ แล้วก็ตามวัฒนธรรมวิถีการกินของคนไทยนั้น ก็ชอบกินแบบที่มีรสจัดนะคะ ดังนั้นเนี่ย หลังจากที่คีบเนื้อหมูที่สุกแล้วนะ เราก็คีบมานะคะ เราก็ต้องไปทำการจิ้มน้ำจิ้มต่อนะคะ โดยในภาพนี้อาจจะเป็นแบบว่าน้ำจิ้มซีฟู้ดนะคะ เป็นน้ำจิ้มซีฟู้ด ก็คือ เขาเรียกว่าน้ำจิ้มที่ทำจากพริกกระเทียมน้ำปลามะนาวอะไรยังงี้นะคะ ที่ใส่ผสมรวมกันนะมันก็จะมีรสชาติเปรี้ยวเค็มเผ็ดนะ ก็จิ้มลงไปที่น้ำจิ้มซีฟู้ด แต่บางคนก็อาจจะไม่ชอบกินน้ำจิ้มซีฟู้ดใช่ไหมคะ ก็จะมีพวกน้ำจิ้มสุกี้นะคะ ที่มันจะมีรสชาติออกทางหวานๆ หน่อยแล้วก็ใส่พวกงามีลักษณะเป็นซอสน้ำสีแดงๆ นะคะ ที่เอาไว้กินกับสุกี้นะคะ สุกี้ก็เป็นอาหารอย่างหนึ่งที่เป็นเหมือนกับเป็นน้ำซุปผักซุปอะไรยังงี้นะคะ แล้วก็มีน้ำแล้วก็มีผักมีรวมกุ้งรวมหมูรวมสารพัดของเลยนะคะ แล้วก็กินกับน้ำจิ้มสุกี้ แล้วก็บางร้านก็อาจจะมีน้ำจิ้มหลายอย่างนะ เช่น พวกน้ำจิ้มบาร์บีคิว น้ำซอสอะไรแปลกๆ น้ำซอสเกาหลี น้ำพิเศษที่ทางร้านเขาปรุงแต่งเองนะคะ มีไว้บริการก็เราก็เลือกกินได้นะคะ ก็ในภาพนี้ก็พูดถึงว่าเป็นน้ำจิ้มซีฟู้ดละกันนะง่ายๆ แบบว่าพื้นฐานนะ อยู่ตรงกลางนะคะ แล้วก็คีบเนื้อมาจิ้มน้ำจิ้มซีฟู้ดนะคะ ที่อยู่ถ้วยสีเหลืองนะคะ ส่วนด้านซ้ายมือของเรานะคะ ที่เราเห็นก็จะเป็นแก้วน้ำเปล่านะคะ โดยในแก้วนั้นก็มีน้ำอยู่ในแก้วด้วยนะคะ แล้วก็ด้านขวานะด้านขวาของภาพที่เรามองเห็นก็จะเป็นถ้วยข้าวนะคะ สีส้มวางอยู่

ภาพที่เก้านะคะ ภาพที่เก้าก็จะเห็นทั้งสามคนยังไงคะ ได้สิ่งของที่ต้องการแล้วนะคะ แล้วก็นั่งกินกันไปคุยกันไปนะคะ ผู้หญิงนะคะ ผู้หญิงผมที่ยาวถึงแค่คอนะก็นั่งอยู่ด้านซ้ายสุดใช่ไหมคะ ก็กำลังคีบอยู่นะกำลังกินไปด้วยนะคะ พูดไปด้วยแล้วก็คีบทำงานไปด้วย ก็คือ ปิ้งย่างของตัวเองไปด้วยนะคะ แล้วก็ผู้หญิงตรงกลางนะคะ ก็กำลังพูดคุยอยู่นะคะ แล้วก็โดยมีผู้ชายก็กำลังนั่งพูดคุยอยู่ด้วยเช่นกันนะคะ ดังนั้นในการกินหมูกระทะเนี่ย จริงๆ แล้วเนี่ย มันก็ใช้เวลาค่อนข้างนานเนอะ เพราะว่ากว่าเราจะปิ้งสุก กว่าเราเตรียมของใช่ไหมคะ กว่าเรากินได้ทันทุกคนไรยังงี้นะ เพราะว่ามันก็ใช้เวลาในการที่มันจะทำให้อาหารมันสุกอะนะคะ ทำให้พวกหมูพวกเนื้อที่เรากำลังปิ้งอยู่มันสุกมันก็ใช้เวลาค่อนข้างนาน ดังนั้นเนี่ย ในการที่ไปกินหมูกระทะเนี่ย มันก็นอกจากเป็นช่วงเวลาในการกินแล้วมันก็ยังเป็นช่วงเวลาในการที่พบปะพูดคุยนะคะ กับเพื่อนฝูงนะหรือว่ากับครอบครัวหรือว่ากับคนสนิทคนใกล้ชิดต่างๆ นะคะ มันก็เป็น เป็นแบบช่วงเวลาที่แบบว่าได้พูดคุยกันนั้นเองนะคะ ก็เหมือนเป็นช่วงเวลาที่แบบว่าได้อัพเดทข้อความได้อัพเดทเขาเรียกว่าข้อมูลซึ่งกันและกัน เช่นสอบถามกันใครทำงานอะไรยังไง หรืออาจจะเป็นเพื่อนฝูงกันที่ไม่เคยเจอกันมาตั้งนานแล้ว ก็มานัดกันกินหมูกระทะกินไรยังงี้นะคะ เพื่อพูดคุยกันซึ่งเป็นเรื่องปกตินะ คนไทยก็แบบชอบนัดกินกันนะคะ เป็นการทำเหมือนการทำกิจกรรมร่วมกันอย่างหนึ่งนะ บางทีก็ไปกินสุกี้อะไรยังงี้ใช่ไหมคะ พวกกินอาหารที่ใช้เวลาค่อนข้างนานหน่อยนะก็เป็นการนั่งกินไปด้วยแล้วก็นั่งคุยไปด้วยนะคะ ก็ใช้เวลานาน ค่ะ ทั้งสามคนก็นั่งพูดคุยกันนะ อันนี้ก็เป็นเพื่อนร่วมงานใช่ไหม ก็พูดคุยกันไปนะอาจจะนินทาเจ้านายหรือว่าอะไรก็แล้วแต่นะ พูดเกี่ยวกับเรื่องที่ทำงานนะคะ ก็สนุกสนานเฮฮากันไปทั้งสามคนกินไปด้วยพูดคุยกันไปด้วยนะคะ

ภาพที่สิบค่ะ พอเวลาผ่านสักระยะหนึ่งแล้วนะก็เริ่มอิ่มกันแล้วใช่ไหมคะ ก็อยากจะกลับบ้านแล้ว ก็ต้องเรียกพนักงานนะคะ มาเก็บเงินหรือว่าเรียกเช็คบิลไรยังงี้ก็ได้นะ ก็เรียกพนักงานบอกว่าเก็บตังค์หน่อยอะไรยังงี้นะ ก็พนักงานก็เดินมานะคะ เดินมาพร้อมกับถือเป็นเหมือนบิลนะคะ มีกระดาษ มีกระดาษอยู่ในมือ ถือด้วยมือซ้ายอยู่กระดาษอยู่ใบหนึ่งแล้วถือแล้วก็บอกราคาไปนะคะ เพราะว่าราคานี้มันก็เป็นราคาเหมาจ่ายอยู่แล้วใช่ไหมคะ เวลาเราไปกินเราก็จะรู้ประมาณคร่าวๆ ได้เนอะว่าเราควรจะต้องจ่ายเท่าไหร่ใช่ไหมคะ ทั้งสามคนกลุ่มเพื่อนนี้นะคะ ทั้งสามคนก็ยื่นเงินกันมาทั้งสามคนเลยนะคะ พร้อมๆ กัน ก็เหมือนกับว่ารู้อยู่แล้วว่าตัวเองจะต้องจ่ายเท่าไหร่นะ เพราะว่ามันเป็นราคารายหัวก็ยื่นมาจ่ายให้กับพนักงานนะ สามคนนี้ก็ต่างคนต่างจ่ายนะคะ เราก็จะเห็นใช่ไหมคะ ก็ยื่นเป็นแบงค์เขียวๆ นะให้พนักงานไป แต่ในบางกรณีใช่ไหมคะ ก็มันก็เป็นไปได้ที่แบบว่า ส่วนใหญ่ก็เพื่อตัดปัญหานะเวลาไปกันหลายๆ คนนะมานั่งหารกันเสียเวลาใช่ไหมคะ ก็อาจจะให้แบบว่ามีเพื่อนใครคนใดคนหนึ่งเนี่ย ออกเงินไปก่อนนะแล้วก็ค่อยมาหารเฉลี่ยกันทีหลังไรยังงี้ก็ได้นะคะ หรือว่าอาจจะจ่ายเป็นบัตรเครดิตไปก่อนนะหรือว่าออกเงินสดไปก่อนนะคะ แล้วก็มาหารเฉลี่ยกันทีหลังเพราะว่าเพื่อนพวกนี้ก็บางทีก็เจอหน้าด้วยกันทุกวันอะไรอยู่แล้วนะก็ไว้ให้กันทีหลังได้ ไม่จำเป็นต้องให้เดี๋ยวนั้นให้ตอนนั้นนะคะ หรือว่าในบางกรณีก็ถ้าแบบว่าไม่ค่อยได้เจอกันไรยังงี้นะก็ต่างคนต่างจ่ายไปเลยทีเดียวนะคะ จะได้เคลียร์กันไปให้จบตอนนั้นนะ เพราะว่าเดี๋ยวไปตามกันทีหลังแล้วอาจจะตามไม่ได้ตามยาก

ภาพที่สิบเอ็ดค่ะ ภาพที่สิบเอ็ด หลังจากที่เป็นยังไงคะ ถึงเวลาแล้ว มืดแล้วนะ กินอิ่มเพียงพอแล้วนะคะ ก็ต่างคนต่างแยกย้ายกันกลับใช่ไหมคะ ก็ทั้งสามคนก็เหมือนเดิมนะ เมื่อกี้ขามานั่งมอเตอร์ไซค์มาใช่ไหมคะ ขากลับก็นั่งมอเตอร์ไซค์กลับคราวนี้เราก็จะเห็นว่าท้องฟ้านี้ก็เป็นพระจันทร์ขึ้นแล้วนะคะ ก็มีดวงดาวมีอะไรพระจันทร์ขึ้นแล้ว ก็คือ มืดแล้วดึกแล้วนั้นเองนะคะ ก็ได้เวลาที่จะต้องกลับบ้านไปพักผ่อนได้แล้วก็เหมือนเดิม ผู้ชายนะคะ ก็ใส่หมวกกันน็อกนะแล้วก็มีผู้หญิงซ้อนท้ายนะคะ ที่ใส่กระโปรงนะคะ นั่งหันข้างนะคะ ให้กับมอเตอร์ไซค์ กำลังขี่มอเตอร์ไซค์สีเขียวมุ่งไปข้างหน้านะคะ แล้วก็มีผู้หญิงนะคะ ที่ใส่เสื้อสีเหลืองกางเกงขายาวสีดำนะคะ นั่งมอเตอร์ไซค์สีส้มนะคะ แล้วก็ใส่หมวกกันน็อกด้วยก็กำลังขี่ไปทางเดียวกันนะคะ กำลังมุ่งหน้าสู่บ้านนะคะ ของตัวเองก็[...]

ค่ะ สำหรับภาพนี้นะคะ ก็หมดแต่เพียงเท่านี้นะคะ เราก็ได้รู้ถึงขั้นตอนวิธีการกินหมูกระทะนะ ซึ่งจริงๆ แล้วมันก็คือง่ายมาก มันก็ มันเป็นเหมือนการ เป็นการเข้าสังคมอย่างหนึ่งด้วยนะคะ ในการพบปะพูดคุยกันในกลุ่มเพื่อนฝูงหรือกลุ่มคนรู้จักอะนะคะ ค่ะ แล้วก็ยังไงก็เราเจอกันในภาพอื่นๆ นะคะ ต่อๆ ไปนะคะ แล้วเจอกันค่ะ สวัสดีค่ะ